
ЗА ОРГАНИЗАЦИЯТА И ДЕЙНОСТТА

НА ОБЩИНСКИ СЪВЕТ ЗЛАТОГРАД, 
НЕГОВИТЕ КОМИСИИ 
И ВЗАИМОДЕЙСТВИЕТО МУ 
С ОБЩИНСКА АДМИНИСТРАЦИЯ 



Глава първа

ОБЩИ ПОЛОЖЕНИЯ


Чл. 1. Този правилник урежда организацията и дейността на Общинския съвет, неговите комисии и взаимодействието му с общинската администрация, структурите на гражданското общество и гражданите от общината, в съответствие със Закона за местното самоуправление и местната администрация (ЗМСМА).


Чл. 2. Организацията и дейността на Общинския съвет се определят и осъществяват  съгласно Конституцията на Република България, Европейската харта за местно самоуправление, Закона за местното самоуправление и местната администрация, действащото законодателство и разпоредбите на този правилник.  


Чл. 3. Правилникът има за цел да осигури ефективна организация на работата на Общинския съвет, неговите комисии и общинските съветници, взаимодействието им с общинската администрация  за осъществяване на местното самоуправление, ръководейки се от следните принципи за добро управление: 


1. Законност;


2. Самостоятелност при вземане на решения;


3. Гарантиране и закрила интересите на жителите на Община Златоград;


4. Публичност и прозрачност; 


5. Гражданско участие в местното самоуправление.

Чл.4.  (1) Общинският съвет (ОбС) е колективен орган на местното самоуправление и се състои от 17 общински съветници
          (2) Общински съвет заседава в сградата на Общинска администрация Златоград. Заседание може да се проведе и на друго място по решение  на Общински съвет или по предложение на председателя на ОбС. 


Чл.5. Общинският съвет:


1. Създава постоянни и временни комисии и избира техните председатели и членове с мнозинство от повече от половината от общия брой общински съветници.


2. (изм. с Решение № З 31/27.01.2020 г., в сила от 10.02.2020г.) Одобрява общата численост и структурата на общинската администрация и на кметствата в общината, по предложение на кмета на общината, с мнозинство от повече от половината от общия брой общински съветници.


3. Избира и освобождава председателя на общинския съвет с мнозинство от повече от половината от общия брой общински съветници.


4. Определя размера на трудовите възнаграждения на кметовете в рамките на действащата нормативна уредба и средствата за работна заплата на служителите от общинската администрация от общинския бюджет по предложение на кмета на общината с мнозинство от повече от половината от присъстващите общински съветници.


5. Приема и изменя годишния бюджет на общината, осъществява контрол и приема отчета за изпълнението му  с мнозинство от повече от половината от общия брой общински съветници с поименно гласуване.


6. Определя размера на местните такси и цени на услуги с мнозинство от повече от половината от общия брой общински съветници с поименно гласуване.


7. Приема решения за придобиване, управление и разпореждане с общинско имущество и определя конкретните правомощия на кмета на общината и кметовете на кметства с мнозинство от повече от половината или от две трети /съгласно разпоредби на  ЗОС/ от общия брой общински съветници с поименно гласуване.


8. Приема решения за създаване, преобразуване и прекратяване на търговски дружества с общинско имущество и избира представители на общината в техните органи с поименно гласуване с мнозинство от повече от половината от общия брой общински съветници.


9. Приема решения за ползване на банкови кредити, както и решения за поемане на общински дълг чрез сключване на договори за заем или емитиране на общински ценни книжа и за издаване на общински гаранции при условия и по ред, определени със закон, с поименно гласуване и с мнозинство от повече от половината от общия брой общински съветници 


10. Приема решения за създаване и одобряване на устройствени планове и техни изменения на територията на общината или за части от нея при условията и по реда на Закона за устройство на територията с мнозинство от повече от половината от присъстващите общински съветници.


11. Приема стратегии, прогнози, програми и планове за развитие на общината с мнозинство от повече от половината от присъстващите  общински съветници.


12. Определя изисквания за дейността на физическите и юридическите лица на територията на общината, които произтичат от екологичните, историческите, социалните и други особености на населеното място, както и от състоянието на инженерната и социалната инфраструктура с мнозинство от повече от половината от присъстващите общински съветници.


13. Приема решения за създаване и за прекратяване на общински фондации и за управлението на дарено имущество с мнозинство от повече от половината от присъстващите общински съветници и с поименно гласуване.


14. Приема решения за участие на общината в сдружения на местни власти в страната и в чужбина, както и в други юридически лица с нестопанска цел и определя представителите на общината в тях с мнозинство от повече от половината от присъстващите общински съветници и с поименно гласуване.


15. Създава кметства при условия и по ред, определени със закон, с мнозинство от повече от половината от общия брой общински съветници.


16. Прави предложения за административно-териториални промени, засягащи територията и границите на общината с мнозинство от повече от половината от общия брой общински съветници.


17. Приема решения за именуване и преименуване на улици, площади, паркове, инженерни съоръжения, вилни зони, курорти и курортни местности и други обекти с общинско значение с мнозинство повече от половината от присъстващите съветници.


18. Обсъжда и приема решения по предложения на кметове на кметства по въпроси от своята компетентност с мнозинство повече от половината от присъстващите общински съветници.


19. Приема решения за провеждане на референдуми и общи събрания на населението по въпроси от своята компетентност с мнозинство от повече от половината от общия брой общински съветници.


20. Одобрява символ и печат на общината с мнозинство повече от половината от присъстващите общински съветници.


21. Удостоява с почетно гражданство български и чуждестранни граждани с мнозинство повече от половината присъстващите общински съветници;


22. Взема решение за предсрочно прекратяване правомощията на председателя на общинския съвет при трайна невъзможност или системно неизпълнение на задълженията за повече от три месеца с мнозинство от повече от половината от общия брой общински съветници.


23. Упражнява текущ и последващ контрол върху изпълнението на приетите от него актове.


24. Определя условията и реда за пътуване по маршрутите на обществения градски транспорт на територията на общината, с мнозинство повече от половината присъстващи общински съветници.


25. Общинският съвет решава и други въпроси от местно значение, които не са от изключителната компетентност на други органи включително за обявяване на определен ден за празничен и неприсъствен на територията на общината,  кметството или населеното място по предложение на кмета на общината след съгласуване с областния управител, с мнозинство повече от половината присъстващи общински съветници.


26. В изпълнение на своите правомощия общинският съвет приема правилници, наредби, решения, инструкции, декларации и обръщения по въпроси от местно значение. 


27. По въпроси, неуредени в този правилник, общинският съвет приема отделни решения с мнозинство съгласно ЗМСМА.
Глава втора
КОНСТИТУИРАНЕ НА ОБЩИНСКИЯ СЪВЕТ

Чл.6. Първото заседание на новоизбрания общински съвет се свиква от областния управител и се провежда в 14-дневен срок от обявяването на резултатите на изборите.


Чл.7. (1) Първото заседание на общинския съвет се открива от най-възрастния от присъстващите общински съветници. Той ръководи заседанията до избиране на председател на общинския съвет. 


(2) Преди началото на първото заседание общинските съветници, кметът на общината, кметовете на кметства, полагат предвидената в чл.32, ал.1 от ЗМСМА клетва устно, което се удостоверява, като всеки подписва клетвена декларация.

(3) Клетвената декларация на всеки общински съветник, кмет на община и кмет на кметство се съхранява в архива на Общинския съвет.


Чл. 8. Под председателството на най-възрастния общински съветник могат да се проведат само разисквания по избора на председател на общинския съвет.


Чл.9. На първото си заседание общинският съвет избира от своя състав с тайно гласуване председател на общинския съвет при условията на чл. 12 от настоящия правилник. 


Чл.10. (1) За произвеждането на тайно гласуване по чл.9 се избира комисия от  трима общински съветници.

(2) Комисията утвърждава образец на бюлетина и плик, подпечатани с печата на общински съвет.

Чл.11. Всеки общински съветник, партия, коалиция или група, представени в общинския съвет, могат  да издигат  кандидатури за председател.  

 
Чл.12. (1) Изборът на председател се извършва  с бюлетини по утвърдения образец  с имената на издигнатите кандидати.   

(2) Недействителни са бюлетините, когато:

1. са намерени в избирателната кутия без плик;
2. когато са посочени двама или повече кандидати; 
3. върху тях са дописани думи и знаци извън определеното място за гласуване;
4. не са по установения образец.

(3) Празните пликове се смятат за недействителни бюлетини.

(4) За избран се смята кандидатът, получил повече от половината от гласовете от общия брой на съветниците. Ако при първото гласуване не се получи необходимото мнозинство, изборът се повтаря в същия ден, като в него участват двамата кандидати, получили най-много гласове. В този случай за избран се смята този, който е получил повече от половината от гласовете на общия брой на съветниците. Ако и при повторното гласуване нито един от кандидатите  не бъде избран, процедурата по избора започва отначало и се провежда на следващото заседание. 


Чл.13. Общинският съвет  може да избира заместник-председател,  по реда за избор на председател на Общински съвет.


Чл.14. (1) Пълномощията на председателя на общинския съвет се прекратяват предсрочно при:

 
1. подаване на оставка;

2. трайна невъзможност или системно неизпълнение на задълженията си като председател за повече от три месеца с решение на общинския съвет.
 
3. влизане в сила на акт, с който е установен конфликт на интереси по Закона за противодействие на корупцията и за отнемане на незаконно придобитото имущество. 


(2) В случаите по ал.1, т.1, прекратяването на пълномощията се приема, без да се обсъжда и гласува. То поражда действие от обявяване на изявлението за прекратяване пред общинския съвет.


(3) В случаите по ал.1, т.2, искането за прекратяване се поставя на тайно гласуване на първото заседание на съвета след деня на постъпването му. Решението се взема с мнозинство повече от половината от общия брой на съветници.


(4) В случаите по ал.1, т.3 прекратяването на правомощията поражда действие от влизане в законна сила на съответния акт.

(5) При предсрочно прекратяване на правомощията на председателя на общинския съвет, нов избор се произвежда до 30 дни от приемането на решението, обявяването на оставката или влизане в сила акт, с който е установен конфликт на интереси по  Закона за противодействие на корупцията и за отнемане на незаконно придобитото имущество.


(6) При предсрочно прекратяване на правомощията на председателя, както и при обсъждане на дейността му, заседанието на съвета се председателства от зам.-председател или от избран съветник, при отсъствие на зам.-председател.
Глава трета

РЪКОВОДСТВО НА ОБЩИНСКИЯ СЪВЕТ


Чл.15. Ръководството на общинския съвет включва: председател, зам.-председател (ако има избран), както и останалите членове на  председателския съвет.


Чл. 16 (1) Председателят на общинския съвет:

1. свиква и ръководи заседанията на съвета, ръководи подготовката им; 
2. организира дневния ред на заседанията, съвместно с членовете на председателския съвет;
3. организира, при необходимост, извънредно заседание на ОбС за направени питания от общински съветници и граждани към кмета на общината, директори на дирекции, началници на отдели от ОбА.
4. координира работата на постоянните комисии и им разпределя работните материали според тяхната компетентност;
5. провежда срещи и консултации с председателите на постоянните комисии и на групите общински съветници, с представители на политически партии, обществени организации и граждани; 
6. организира международната дейност  на ОбС;
7. координира взаимоотношенията между ОбС и ОбА;

8. подпомага съветниците в тяхната дейност;

9. представлява общинския съвет пред външни лица, организации и медии;
10. удостоверява с подписа си съдържанието на приетите от общинския съвет актове;

11. осигурява необходимите условия за работата на комисиите на общинския съвет и на общинските съветници;

12. удостоверява с подписа си съдържанието на протоколите от заседанията на общинския съвет;

13. при поискване издава на общинските съветници документи, удостоверяващи присъствието им в заседанията на ОбС и комисиите.

14. определя местата в заседателната зала за общинските съветници, участващите лица с право на съвещателен глас и  гражданите;

15. следи за довеждане до знанието на  гражданите на общината на всички актове, приети от общинския съвет; 

16. (нова, приета с Решение № З 31/27.01.2020 г., в сила от 10.02.2020 г) изготвя заявка за разходите по дейността на Общински съвет при съставяне на бюджета на общината за съответната финансова година;
17. организира  приемни на общински съветници с граждани в града и другите  населените  места в общината;

18. организира участието на общински съветници в приемния ден на кмета на общината по направен график; 

19. разрешава разходването на пътни и други разноски на общинските съветници във връзка с дейността им в общинския съвет;
20. определя размера на възнаграждението на експертите и консултантите, привличани от постоянни и временни комисии, в зависимост от обема на извършената работа в рамките на бюджета на ОбС; 
21. организира правна защита на Общински съвет; 

22. изготвя и внася за разглеждане два пъти годишно отчет за дейността на съвета и на неговите комисии;

23. следи за спазване на този правилник;
24. прави предложения до Кмета на Общината за назначаване и освобождаване  на служители в звеното, обслужващо административно Общинския съвет;

25. при наличие на обстоятелства по чл. 30, ал. 4 т. 3,5, 6  и чл. 42 ал.1 т.2, 4, и  9 от ЗМСМА председателят уведомява  Общинска избирателна комисия.
26. информира обществеността за предстоящото заседание като обявява предложението за дневен ред, датата, часа и мястото на провеждане на заседанието на таблото за информация на входа на сградата на Общинска администрация, пред входа на заседателната зала на Общински съвет и на официалната Интернет страница на общината. 

27. изпълнява и други функции, възложени му от законите на Република България, Общинския съвет и този правилник;

Чл. 17. (1) Председателят на общински съвет получава възнаграждение в размер не по- голямо от 90% от възнаграждението на Кмета на общината, което се определя с решение на общински съвет, а необходимите средства се осигуряват от общинския бюджет в рамките на бюджета, предвиден за общински съвет.

(2) Председателят на общинския съвет има всички права по трудово правоотношение освен тези, които противоречат или са несъвместими с неговото правно положение.

(3) Председателят на общинския съвет има право на обществено осигуряване и допълнително социално осигуряване при условията и по реда на Кодекса за социално осигуряване и на здравно осигуряване при условията и по реда на Закона за здравното осигуряване, както и на отпуски и обезщетение за неизползван платен годишен отпуск, на допълнителни трудови възнаграждения и други плащания при условията и по реда на Кодекса на труда.


Чл.18. Заместник-председателят на общинския съвет;
1. подпомага работата на председателя на Общински съвет;

2. участва в председателски съвет;

3. подписва протоколите от заседанията, заедно с председателя; 

4. подписва документи от името на Общинския съвет, при отсъствие на председателя; 
5. удостоверява с подписа си текста на нормативните актове на Общинския съвет, както и приемането им по надлежен ред непосредствено след текста на акта в случаите, когато замества председателя;

6. участва в срещи и консултации с председателите на постоянните комисии и на групите общински съветници, с представители на политически партии, общински организации и граждани; 
7. изпълнява функциите на председател на общински съвет в негово отсъствие и при предсрочно прекратяване правомощията на председателя на общинския съвет до избор на нов председател. 


Чл. 19. (1) Председателският съвет се формира от:



1. председателя на общинския съвет;



2. заместник-председателя;


3. председателите на постоянни комисии;



4. ръководителите на групи съветници.

(2) Всеки участник в председателския съвет, вкл. и този, които  заема повече от една от посочените в ал. 1 позиции, участва с право на 1 глас при вземане на решения на Председателския съвет.

Чл.20. (1) Председателският съвет се свиква от Председателя на ОбС и  подпомага дейността  му, като:

1. участва в разработване програмата за работа на общинския съвет;
2. разработва проект за дневен ред на заседанията съгласно приетия план по т. 1;
3. провежда политически консултации във връзка с дейността на общинския съвет;

4. предлага състав на делегации за международни контакти;  

5. запознава се с  постъпили сигнали, жалби и предложения от граждани по обществено значими въпроси на общината. 

(2) Председателският съвет се провежда минимум веднъж преди всяко редовно заседание на ОбС.
Глава четвърта

ОБЩИНСКИ СЪВЕТНИК

Чл.21. Пълномощията на общинския съветник възникват от деня на полагане на клетвата по чл.32, ал.1 от ЗМСМА.


Чл.22. (1) Общинският съветник има право:

1. да бъде избиран в състава на постоянни и  временни комисии на съвета и за председател на общински съвет;

2. да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения;

3. да участва в обсъждането и решаването на всички въпроси от компетентността на съвета; 
4. да участва в експертни и консултативни съвети;
5. (изм. с Решение № З 31/27.01.2020 г., в сила от 10.02.2020г.) да отправя питания към Кмета, Зам.-кмета и Секретаря на Общината, кметове и кметски наместници на населените места, Директори на дирекции в ОбА, на които се отговаря писмено или устно на следващото заседание на Общинския съвет, освен ако самия съвет не реши друго. 

6. да получава от държавни органи, стопански и обществени организации съдействие и информация, свързана с дейността му на съветник, освен в случаите когато тя съставлява класифицирана информация, представляваща държавна или служебна тайна; 
7. да ползва неплатен служебен отпуск за времето, през което изпълнява задълженията си на съветник;

8. да получава възнаграждение за изпълнение на задълженията си като общински съветник;

9. да получава пътни и други разноски във връзка  с работата му в съвета .


Чл.23 (1) За изпълнение на задълженията си, общинският съветник получава възнаграждение, чийто размер се определя с решение на общинския съвет, прието с мнозинство повече от половината от общия брой на съветниците.

(2)Общият размер на възнаграждението на общинския съветник за един месец не може да бъде повече от 70 на сто от средната брутна заплата на общинската администрация за съответния месец.
(3) За времето, необходимо за изпълнение на задълженията му, общинският съветник ползва неплатен служебен отпуск, който се признава за трудов стаж.
(4) (изм., приета с Решение № З 124/30.06.2020 г., в сила от 21.07.2020г.) При неизпълнение на задълженията на общинския съветник да присъства на заседанията на общинския съвет и на комисиите, в които е избран, без уважителна причина, от възнаграждението на общинския съветник се удържат средства в размер на 50 на сто за неучастие в комисии в които е избран и 50 на сто за неучастие в редовно заседание на общинския съвет. Удържаните средства се насочват за финансово подпомагане на семейства и лица, живеещи на семейни начала,   с репродуктивни проблеми, жители на Община Златоград. За уважителна причина се счита служебна ангажираност или заболяване.”

(5) (нова, приета с Решение № З 124/30.06.2020 г., в сила от 21.07.2020г.) Средствата за възнаграждение на общинските съветници, както и пътните и други разноски се осигуряват от общинския бюджет в рамките на бюджета, предвиден за общинския съвет.”

 Чл.24. (1) Общинският съветник е длъжен:

1. да присъства на заседанията на общинския съвет,  заседанията на постоянните комисии на ОбС, заседанията на други комисии, в които е избран или назначен, и да участва в решаването на разглежданите въпроси;

2. да провежда срещи с гражданите и организираните приемни по предварително оповестен график и ги информира за дейността и решенията на общинския съвет;

3. да се подписва в присъствената справка в началото и в края на всяко заседание на общинския съвет и в протоколните книги на неговите комисии;

4. да се запознава предварително със съдържанието на изпратените му и подлежащи на обсъждане материали;

5. да спазва установения ред по време на заседанията на общинския съвет и неговите комисии.

6. да се  отчита  пред председателя на съвета за извършените пътни и други разноски при изпълнение на дейността му.

            (2) (нова, приета с Решение № З 31/27.01.2020 г., в сила от 10.02.2020г.), (отменена с Решение № З 175/21.10.2020 г., в сила от 30.10.2020г.)

(2) (предишна ал.3 приета с Решение № З 31/27.01.2020 г., в сила от 10.02.2020г.), (изм. с Решение № З 175/21.10.2020 г., в сила от 30.10.2020г.) В едномесечен срок от обявяването на изборните резултати лице, което при избирането му за общински съветник заема длъжност по ал. 2, подава молба за освобождаването му от заеманата длъжност и уведомява писмено за това председателя на общинския съвет и общинската избирателна комисия.


Чл.25. Пълномощията на общинския съветник се прекратяват предсрочно в случаите на чл.30, ал.4 от ЗМСМА.

Чл.26. Общинският съветник се легитимира чрез служебна карта, предоставена от председателя на общинския съвет. Образецът на картата се одобрява  от  председателя на общинския съвет.
Глава пета

ПОВЕДЕНИЕ НА ОБЩИНСКИЯ СЪВЕТНИК. КОНФЛИКТ НА ИНТЕРЕСИ


Чл.27. (1) Общинският съветник по време на заседание няма право:

1. да прекъсва изказващия се;

2. да взема думата без да му е дадена от председателя;

3. да отправя лични нападки, оскърбителни думи, жестове или заплахи;

4. да разгласява данни, отнасящи се до личния живот или уронващи доброто име на гражданите;

5. на непристойно поведение или на постъпки, които нарушават реда на заседанието.


(2) Общинският съвет може да приеме Етичен кодекс за поведението на общинския съветник.
Чл.28.(1). Общинският съветник не може да участва при вземане на решения на общинския съвет, които се отнасят до негови имуществени интереси или до интереси на негов съпруг и роднина по права линия и по съребрена линия до четвърта степен включително, и по сватовство до втора степен включително.

(2). Ако са на лице обстоятелствата по ал.1, общинският съветник е длъжен сам, преди общинският съвет да започне разискванията, да разкрие наличието на конфликт на интереси и да не участва в гласуването.

(3). Искане за разкриване на конфликт на интереси по време на заседание на общинския съвет може да прави и всеки общински съветник, на който са станали известни обстоятелствата по ал.1.

(4). При възникване на спор за наличие на конфликт на интереси, общинският съвет може да отложи вземането на решението до произнасяне на Комисията за предотвратяване и установяване на конфликт на интереси по Закона за противодействие на корупцията и за отнемане на незаконно придобитото имущество.


Чл.29. (1) Общинският съветник не може да използва положението си на съветник  в лична изгода, да представлява или защитава интересите на физическо или юридическо лице пред общинския съвет и неговите комисии, освен ако това не е  в обществен интерес.


(2) Общинският съветник не може да използва или разкрива информация, получена при или по повод изпълнение на задълженията си или да използва положението си на съветник с цел да  набави за себе си или другиго имотна облага или да причини другиму имотна вреда.

(3) Общинският съветник няма право да използва положението си за получаване на специални привилегии, освобождаване от задължения, лични придобивки или избягване на последствията от свои или на другиго незаконни действия.

(4) Общинският съветник няма право да извършва лични услуги, които са несъвместими с безпристрастното изпълнение на неговите задължения или биха навредили на интересите на гражданите и общината.


Чл.30. Председателят на Общинския съвет може да налага на общинските съветници следните дисциплинарни мерки:

1. Обръщане на внимание - се прави на всеки, който се отклони от предмета на разискванията или наруши реда на заседанието по какъвто и да е друг начин (включително ползване на мобилни телефони по време на заседание).
2. Забележка - се прави на общински съветник, на който вече е обърнато внимание на същото заседание, както и на общински съветник, който се е обърнал към друг с оскърбителни думи и нападки, и за нарушаване реда на заседанието.

3. Отнемане на думата - на общински съветник, който на заседанието има направена забележка, но продължава да нарушава реда, както и в случаите, когато общински съветник продължава изложението си след изтичане на времето за изказване, без това да му е разрешено и въпреки поканата на председателя да завърши.

4. Отстраняване от заседанието - общински съветник се отстранява от заседанието, на който е обърнато внимание и направена забележка, но продължава да нарушава реда на заседанието – възразява против наложената дисциплинарна мярка по груб и непристоен начин, продължително и непрекъснато не дава възможност за нормална работа по време на заседанието.


Чл. 31. (1) Отстраненият от заседанието общински съветник Чл.30, т.4 от този правилник не получава възнаграждение за месеца, през който е бил отстранен от  заседание.

(2) Общинският съветник има право да оспори наложената санкция “отстраняване от заседание” пред Председателския съвет на Общинския съвет, който може да я потвърди, отмени или промени.
Глава шеста

ГРУПИ НА ОБЩИНСКИТЕ СЪВЕТНИЦИ


Чл. 32. (1) Общинските съветници могат да образуват групи според своята партийна принадлежност или политическа ориентация или на друга програмна основа. Всеки общински съветник може да участва само в една група.

(2) (изм. с Решение № З 31/27.01.2020 г., в сила от 10.02.2020г.)  Всяка група се състои от най-малко 3 общински съветници. 

(3) Когато броят на общинските съветници в една група спадне под определения минимум, тя преустановява своето съществуване.


Чл.33.  Не могат да се образуват групи на общински съветници, които да представляват частни, местни, етнически, религиозни или професионални интереси.


Чл. 34. (1) Всяка група общински съветници представя на председателя на общинския съвет решение за образуването си и списък на ръководството и на членовете, подписани от всички общински съветници от състава на групата. 

(2) Групите общински съветници, техните ръководства, както и промените в тях се вписват в специален регистър при председателя на общинския съвет.

(3) Председателят на общинския съвет обявява регистрираните групи общински съветници и техните ръководства на следващото заседание на съвета. Същият ред се прилага и при последващи промени в състава и ръководствата им, както и при тяхното прекратяване.

(4) Името на група не може да повтаря име на група, която вече е регистрирана по съответния ред в специалния регистър при председателя на общинския съвет.


Чл. 35. (1) Условията за членуване, възникване и прекратяване на членството, както и правата и задълженията на членовете се определят от самата група, в съответствие с разпоредбите на този правилник.
(2) Общинският съветник може да напусне групата, като подаде писмено заявление до нейния ръководител и уведоми председателя на общински съвет.

Глава седма

КОМИСИИ НА ОБЩИНСКИЯ СЪВЕТ


Чл.36. (1) Общинският съвет създава постоянни и временни комисии. Наименованията на  постоянните и временни комисии на Общинския  съвет, както и техните направления на дейност се приемат с отделно решение на Общински съвет, прието с явно гласуване с обикновено мнозинство от общия брой на съветниците.

(2) Постоянните комисии на Общинския съвет са:

1. ПК №1 Постоянна комисия по Бюджет и финанси

С направления и правомощия: Бюджет; Местни данъци и такси; Общинска собственост; Икономическо развитие; Селско и горско стопанство; Нормативна база по финанси.

2. ПК №2 Постоянна комисия по Устройство на територията
            С направления и правомощия:Устройство и развитие на територията; ПУП; ТСУ; Благоустройство; Архитектура; Кадастър; Строителство; Реставрации; В и К; Нормативна база

3. ПК №3 Постоянна комисия по Здравеопазване и екология
(изм. с Решение № З 31/27.01.2020 г., в сила от 10.02.2020г.) С направления и правомощия: Здравеопазване-общинска болница; Доболнична помощ; Спешна помощ; Политика за здравни кадри; Превенция наркомания, алкохолна зависимост, здравословен начин на живот; детски ясли.
4. ПК №4 Постоянна комисия по Образование, култура и човешки ресурси

(изм. и доп. с Решение № З 31/27.01.2020 г., в сила от 10.02.2020г. )  С направления и правомощия: Образование, училищна мрежа, детски градини, Център за подкрепа на личностно развитие, др. извънучилищни; културно-историческо наследство; Читалища, културни прояви, вероизповедания; Административно и информационно обслужване; Квалификация;
5. ПК №5 Постоянна комисия по Проекти и социална политика

С направления и правомощия: Проекти; НПО;  Международно сътрудничество; Социални дейности; Социални услуги; Заетост; Нормативна база.
6. ПК №6 Постоянна комисия по Младежки дейности, спорт и туризъм

С направления и правомощия: Младежки инициативи; Европейска харта за участие на младите хора; Транспорт;  Туризъм; Туристически маркетинг; Спортна база; Масов спорт; Спортни клубове.
7. ПК № 7 Постоянна комисия по предотвратяване и установяване конфликт на интереси

С направление и правомощие: По прилагане на Закона за противодействие на корупцията и за отнемане на незаконно придобитото имущество.

Чл.37. (1) Общинският съвет избира от своя състав председател, заместник-председател (ако има) и членове на постоянните и временни комисии при условията на  чл.36, ал.1.
(2) Общински съвет може да избере до трима асоциирани граждански  представители в състава на всяка от постоянните комисии с право на съвещателен глас.   

(3) Председателят и заместник-председателят на съвета имат право да участват в работата на постоянните комисии. 
(4) Общинският съвет може да извършва промени във вида, броя, състава и ръководствата на постоянните комисии, по реда, по който са избрани. 


Чл.38. (1) Всеки общински съветник е длъжен да участва в състава най-малко на една постоянна комисия, но не повече от  три.  

(2) Общинският съвет определя състава на комисиите според професионалната подготовка и личното желание на всеки общински съветник.


Чл.39. (1) Ръководствата на постоянните комисии се състоят от председател и заместник- председател(и).

(2) Председател или зам.-председател на постоянна комисия се освобождава при подаване на оставка, като прекратяването на пълномощията се приема, без да се обсъжда и гласува.

(3) Председател или зам.-председател на постоянна комисия се освобождава с решение на общинския съвет по предложение на една трета от членовете на комисията или на председателя на съвета при обективна невъзможност да изпълнява своите задължения, при необявен конфликт на интереси, при системно превишаване на правата или системно неизпълнение на задълженията, произтичащи от този правилник. 


Чл.40. (1) Постоянните комисии имат за задача:

1. да подпомагат общинския съвет при подготовката на решения по въпроси, внесени за обсъждане и решаване, като представят пред общински съвет становища по проектите;

2. да проучват потребностите на населението в съответната област и да правят предложения за решаване на проблемите;

3. да разглеждат внесени до ОбС или изискани от ПК доклади и информации на местната изпълнителна власт, на ръководители на общински фирми или на други стопански организации и фирми;

4.  да осъществяват контрол за изпълнение на решенията на общинския съвет.
 (2) Постоянните комисии изпълняват инициативни, координиращи, разработващи,  съвещателни, контролни и информационни функции. Постоянните комисии осъществяват своята дейност:

1. в съответствие с програмата за заседанията на Общинския съвет;

2. по разпределение на задачите от ръководството на Общинския съвет;

3. по своя инициатива и програма в рамките на своята компетенция и политика на ОбС

(3) Постоянните комисии разглеждат проектите за решения и други актове, разпределени им от председателя на Общински съвет, разглеждат доклади, предложения и препоръки, изискват документи и изготвят становища или решения  по тях.



(4) Материалите за работа на Постоянните комисии се комплектоват не по-късно до два дни преди датата на заседанието на комисията.

(5) Не се разглеждат от постоянната комисия материали, които са постъпили в деня на заседанието й, освен в случаите на чл.57, ал.1.

Чл.41. (1) Постоянната комисия се свиква на заседание от нейния председател, по искане най-малко на една трета от членовете на комисията, или от председателя на общинския съвет.

(2) Свикващият заседанието е длъжен да уведоми членовете й за насроченото заседание, но не по-късно от 2 дни преди деня на провеждане на заседанието чрез звеното по чл. 29а, ал.2 от ЗМСМА. Уведомяването става по електронен път, чрез персонална електронна поща, освен в случаите, когато съветникът е уведомил писмено, че желае материалите на хартиен носител. Уведомлението включва покана с  проект за дневен ред и материали. В изключителни случаи уведомяването може да стане и по телефон, факс. 
(3) Свикващият заседанието  информира обществеността за предстоящото заседание като обявява, но не по-късно от 2 дни преди деня на провеждане на заседанието, проекта  за дневен ред, дата, час и място на провеждане на заседанието на входа на сградата на Общинска администрация, пред входа на заседателната зала на Общински съвет и на официалната Интернет страница на общината, както и по друг начин, по негова преценка. 

Чл.42.(1) Пос​то​ян​ни​те ко​ми​сии за​се​да​ват и взе​мат ре​ше​ния, ко​га​то при​със​т​ват по​вече от по​ло​ви​на​та от тех​ни​те чле​но​ве. Ре​ше​ни​я​та се при​е​мат с обик​но​ве​но мно​зин​с​т​во от при​със​т​ва​щи​те чле​но​ве на ко​ми​си​я​та при яв​но гла​су​ва​не.

(2) Председателят на постоянната комисия ръководи заседанието на комисията. В негово отсъствие заседанието се ръководи от заместник-председател, а ако няма такъв, от избран член на комисията.

(3) По предложение на председателстващия, постоянната комисия определя дневния ред и продължителността на заседанието си, дава думата за изказвания на присъстващите и формулира проектите за предложения и препоръки.  

(4) Постоянната комисия приема предложения, препоръки  и становища с мнозинство повече от половината от общия брой на членовете, с явно гласуване. 

Чл.43. (1) ) (изм., с Решение № З 31/27.01.2020 г., в сила от 10.02.2020г.)  Предложения и проекти за решения от общинската администрация се разглеждат в постоянните комисии, внесени от Кмета на общината, Зам.-кмета на общината и/или секретаря на общината.
           (2) Предложения и проекти за решения могат да се внасят и от кметове на кметства, по въпроси, касаещи само тяхното кметство, след съгласуване с кмета на общината. 

           (3) Предложения и проекти за решения могат да се внасят и от ръководители на общинска звена на бюджетна издръжка, по въпроси, касаещи само тяхното звено, след писмено съгласуване с кмета на общината. 

 (4) При об​съж​да​не на про​ек​ти за ре​ше​ния, дру​ги ак​то​ве и въп​ро​си вно​си​те​лят присъс​т​ва за​дъл​жи​тел​но на за​се​да​ни​е​то на ко​ми​си​я​та с изключение на времето, когато отсъства поради болест, отпуск, командировка в страната и чужбина, тогава изпраща негов представител.

 (5) Ко​ми​си​и​те не раз​г​леж​дат пред​ло​же​ния, ако вно​си​те​ли​те им или тех​ни представите​ли не при​със​т​ват на за​се​да​ни​я​та им.


Чл.44. (1) Заседанията на комисиите са открити. Комисиите могат да решат по изключение отделни заседания да бъдат закрити по предложение на председателя на комисията или нейни членове.

(2) (изм., с Решение № З 31/27.01.2020 г., в сила от 10.02.2020г.) Заседанията на комисиите могат да бъдат видео заснемани и излъчвани на запис или на живо в национални, регионални и местни печатни и електронни медии, социални мрежи по предварителна заявка и след разрешение от председателя на съответната комисия. Заснемащото лице е длъжно да предостави при поискване в ОбС копие от заснемания материал на електронен носител в 3 дневен срок.

(3) Председателят на комисия е длъжен да осигури условия за присъствие на граждани, представители на неправителствени организации и медии. 

(4) Гражданите, представителите на неправителствени организации и на медиите са длъжни да спазват установения ред и да заемат специално определените за тях места.


Чл.45. (1) Комисиите могат да провеждат изнесени заседания в отделен квартал  или населено място на общината по обществено значими въпроси, засягащи интересите на гражданите на съответния квартал  или населено място.
(2) Комисиите могат да провеждат изнесени заседания и на места, различни от посочените в ал.1, по решение на комисията или по предложение на председателя на комисията.

Чл.46. (1) Общински съветници, които не са членове на съответната комисия, както и кметът на общината, кметовете на кметства, кметските наместници и експерти от общинска администрация, независими експерти и специалисти, могат да участват в заседанията без  право на  глас. 
(2) Председателят на комисията може да кани на заседание представители на държавни институции и ведомства, граждани и други заинтересовани страни, ако се разискват въпроси от тяхната компетентност или се засягат техни права и интереси.

(3) Участващите в заседанията на комисиите са длъжни да спазват изискванията във връзка с опазване на служебната тайна, както и на сведения, отнасящи се до личния живот и доброто име на гражданите.


Чл.47. (1) За заседанията на постоянните комисии се води съкратен протокол, в който се отбелязват всички приети становища.


(2) В протокола се вписват и становищата, които не са приети. 

(3) Протоколът се подписва от председателя на комисията и от водещия протокола.


Чл.48. (1) Комисиите могат да провеждат съвместни заседания, когато се разглеждат общи за две или повече комисии въпроси. Тези заседания се ръководят по споразумение от един от председателите на комисии  или от общински съветник избран за председателстващ заседанието.
 (2) При съвместни заседания се изготвя общо становище, гласувано от всички присъстващи общински съветници.


Чл.49. Становище на постоянна комисия и мотивите за него се докладват на заседание на общинския съвет от председателя на постоянната комисия или от определен от него член.


Чл.50. (1) Временна комисия се образува с решение на общински съвет за проучване на отделни актуални или обществено значими въпроси, питания, за провеждане на анкети или по конкретен повод за определен срок.
(2) Правилата за работа на постоянна комисия се прилагат и за временната комисия.

(3) Временната комисия изготвя и представя отчет за резултатите от дейността си пред общинския съвет, с което се прекратява дейността й.


Чл.51. (1) При необходимост в работата си постоянните и временните комисии могат да привличат други външни лица като експерти и консултанти, притежаващи необходимата квалификация и професионален опит. 
 (2) (отменена, с Решение № З 31/27.01.2020 г., в сила от 10.02.2020г) 
 (2) (нова, с Решение № З 31/27.01.2020 г., в сила от 10.02.2020г.) Размерът на

възнаграждението им се определя от председателя на общинския съвет, в зависимост от обема на извършената работа. Средствата се осигуряват от общинския бюджет, в рамките на бюджета на общинския съвет.
Чл.51 а (нов, приет с Решение № З 175 / 21.10.2020 г., в сила от 30.10.2020 г.)
 (1) При наличие на обстоятелствата по чл. 28а, ал. 1 от ЗМСМА, председателят на общинския съвет свиква заседания на постоянните комисии от разстояние при спазване на условията за кворум и лично гласуване, като се осигурява пряко и виртуално участие чрез видеоконференция чрез технически средства за комуникационна връзка за едновременно предаване и приемане на образ и звук между общинските съветници, намиращи се на различни места, които отговарят на изискванията за мрежова и информационна сигурност и гарантират участието, идентифицирането и начина на гласуване на всеки общински съветник. 

(2) В случаите по ал. 1 когато няма техническа възможност за провеждане на заседания на постоянните комисии от разстояние чрез видеоконференция, председателят на общинският съвет може да свика заседания на постоянните комисии от разстояние, на които да се приемат решения чрез неприсъствено гласуване по друг начин, който осигурява спазването на условията за кворум и лично гласуване и гарантира участието, идентифицирането и начина на гласуване на всеки общински съветник. 

(3) За идентифициране участието и начина на гласуване на общинските съветници при провеждане на заседания по ал. 1 и ал. 2, общинските съветници подписват декларация за ползване на имейл, като: 

т. 1 При провеждане на заседания на постоянните комисии, чрез видеоконференция, на имейл ще се изпращат кодове и данни, необходими за провеждане на заседанието. В началото на заседанието на съответната постоянна комисия се извършва проверка на кворума, чрез поименно повикване на общинските съветници и идентификацията им чрез звук и видео. За заседанията се изготвя видеозапис върху електронен носител, който се прилага към протокола от заседанието. Председателят на общинския съвет осигурява публичност и пряко излъчване на интернет страницата на общината, освен ако комисията реши отделно заседание или част от него да бъде закрито. 

т. 2 При провеждане на заседания на постоянните комисии, чрез неприсъствено приемане на решения, в определен от Председателя на Общински съвет - ден и час на заседанието и определен времеви диапазон за гласуване по съответната точка от дневния ред, на имейл общинските съветници получават образец на формуляр за неприсъствено гласуване по дневния ред на съответната постоянна комисия. Всеки общински съветник следва да изпрати от своя имейл попълнен формуляр в електронно писмо на електронния адрес на Общински съвет Златоград obs_zlatograd@abv.bg, в което посочва начина /”за“, „против“, „въздържал се“/, по който гласува по предложените проекти за решения по въпросите, включени в дневния ред на заседанието на комисията. В електронното писмо общинските съветници могат да излагат мотиви за начина, по който гласуват. Въз основа на постъпилите електронни писма от общинските съветници с изразения в тях начин на гласуване, се съставя протокол, в който се отразява извършеното гласуване от общинските съветници. Разпечатки от електронните писма на общинските съветници, с които са заявили начина, по който са гласували по проектите за решения се прилагат към съставения протокол на заседанието на постоянната комисия с взети неприсъствени решения. Съставените протоколи за проведените заседания на постоянните комисии, се удостоверяват с подписа на председателите на постоянни комисии и протоколиста. 

(4) При провеждане на заседания по ал. 1 и ал. 2 се спазват установените в закона и правилника изисквания за кворум и мнозинство за приемане на решенията, включително за изпращане на материалите и проектите за решения на общинските съветници, а необходимата организация се осъществява от председателя на Общинския съвет. 

(5) Решенията взети на заседанията по ал. 1 и ал. 2 се обявяват публично, чрез публикуване на протоколите на постоянните комисии на интернет страницата на общината. 

 
Чл.52.  За неуредените в този правилник въпроси, Постоянните комисии могат да приемат свои вътрешни правила. 

Глава осма

ПЛАНИРАНЕ, ПОДГОТОВКА И ПРОВЕЖДАНЕ НА ЗАСЕДАНИЯ

НА ОБЩИНСКИЯ СЪВЕТ


Чл.53. (1) Заседанията на общинския съвет се провеждат най-малко шест пъти в годината.


(2) Заседанията на ОбС са редовни и извънредни.

Чл. 54 (1)  Общинският съвет се свиква на заседание от неговия председател:

1. по негова инициатива;

2. по искане на една трета от общинските съветници;

3. по искане на една пета от избирателите на общината;

4. по искане на областния управител.


(2) В случаите по ал.1 т. 2, 3 и 4 председателят на общинския съвет свиква заседание, което се провежда в 7-дневен срок от внасяне на искането. След изтичането на този срок, ако заседанието не бъде свикано от председателя, то се свиква от вносителя на искането и се провежда в 7-дневен срок от свикването.


Чл.55. (1) Заседанията на общинския съвет се провеждат, като най-малко 5 календарни дни преди заседанието председателят на общинския съвет информира обществеността за предстоящото заседание, като обявява дневния ред, датата, часа и мястото на провеждане на заседанието на входа на сградата на Общинска администрация, пред входа на заседателната зала на Общински съвет, на официалната Интернет страница на общината, както и по друг начин, по негова преценка. 
(2)При необходимост от решаване на неотложни въпроси, може да бъде свикано извънредно заседание, не по-рано от следващия работен ден, без да се спазва срока по Чл.55, ал.1. На такива заседания се разглеждат само въпроси с неотложен характер. 
(3) Причина за свикване на извънредно заседание може да бъде: 

1. настъпването на непредвидими обстоятелства - природни бедствия, промишлени аварии със значителни щети, обществени, социални проблеми, които изискват спешно вземане на решение;

2. спазването на законосъобразен срок, който не позволява прилагането на установената процедура.

Чл.55. а (нов, приет с Решение № З 175 / 21.10.2020 г., в сила от 30.10.2020г)
 (1) При наличие на обстоятелствата по чл. 28а, ал. 1 от ЗМСМА, председателят на общинския съвет свиква заседание от разстояние при спазване на условията за кворум и лично гласуване, като се осигурява пряко и виртуално участие чрез видеоконференция чрез технически средства за комуникационна връзка за едновременно предаване и приемане на образ и звук между общинските съветници, намиращи се на различни места, които отговарят на изискванията за мрежова и информационна сигурност и гарантират участието, идентифицирането и начина на гласуване на всеки общински съветник. 

(2)  В случаите по ал. 1 когато няма техническа възможност за провеждане на заседание от разстояние чрез видеоконференция, председателят на общинският съвет може да свика заседание от разстояние, на което да се приемат решения чрез неприсъствено гласуване по друг начин, който осигурява спазването на условията за кворум и лично гласуване и гарантира участието, идентифицирането и начина на гласуване на всеки общински съветник. 

(3) За идентифициране участието и начина на гласуване на общинските съветници при провеждане на заседания по ал. 1 и ал. 2, общинските съветници подписват декларация за ползване на имейл, като: 

т. 1 При провеждане на заседания, чрез видеоконференция, на имейл ще се изпращат кодове и данни, необходими за провеждане на заседанието. В началото на заседанието се извършва проверка на кворума, чрез поименно повикване на общинските съветници и идентификацията им чрез звук и видео. За заседанията се изготвя видеозапис върху електронен носител, който се прилага към протокола от заседанието. Председателят на общинския съвет осигурява публичност и пряко излъчване на интернет страницата на общината, освен ако общинският съвет реши отделно заседание или част от него да бъде закрито. 

т. 2 При провеждане на заседания, чрез неприсъствено приемане на решения, в определен от Председателя на Общински съвет – ден, час на заседанието и определен времеви диапазон за гласуване по съответната точка от дневния ред на имейл общинските съветници получават образец на формуляр за неприсъствено гласуване по дневния ред. Всеки общински съветник следва да изпрати от своя имейл попълнен формуляр в електронно писмо на електронния адрес на Общински съвет Златоград obs_zlatograd@abv.bg, в което посочва начина /”за“, „против“, „въздържал се“/, по който гласува по предложените проекти за решения по въпросите, включени в дневния ред на заседанието. В електронното писмо общинските съветници могат да излагат мотиви за начина, по който гласуват. Въз основа на постъпилите електронни писма от общинските съветници с изразения в тях начин на гласуване, се съставя протокол, в който се отразява извършеното гласуване от общинските съветници. Разпечатки от електронните писма на общинските съветници, с които са заявили начина, по който са гласували по проектите за решения се прилагат към съставения протокол на заседанието с взети неприсъствени Общински съвет Златоград решения. 

(4) При провеждане на заседания по ал. 1 и ал. 2 се спазват установените в закона и правилника изисквания за кворум и мнозинство за приемане на решенията, включително за изпращане на материалите и проектите за решения на общинските съветници, а необходимата организация се осъществява от председателя на Общинския съвет. 

(5)  Решенията взети на заседанията по ал. 1 и ал. 2 се обявяват публично.


Чл.56. (1)  Председателят на общинския съвет, подпомаган от председателския съвет, подготвя проект за дневен ред най-малко 5   календарни дни преди датата на заседанието. 


(2) В дневния ред могат да бъдат включени само материали, по които са приети становища на комисиите на общинския съвет. По предложение на председателя на общинския съвет, зам.-председателя  или председателския съвет могат да се включат материали без становища на комисиите по въпроси, касаещи организацията и работата на Общинския съвет и материали по чл. 55, ал. 3, т. 1 и т. 2. Материалите по неотложни въпроси се предоставят на общинските съветници.

(3) При определяне на дневния ред за всяко заседание на общинския съвет председателят на съвета включва отделна точка “Други”.


Чл.57. (1) ) (изм., с Решение № З 31/27.01.2020 г., в сила от 10.02.2020г ) Кметът на общината или общински съветник, могат да предлагат за включване на неотложни въпроси в дневния ред, след срока по чл. 56, ал.1, ако се регистрират при звеното по чл.29, ал.2 от ЗМСМА и са предоставени в писмен вид на общинските съветници, преди началото на заседанието. 
(2) Причина за включване на неотложни въпроси в дневния ред може да бъде: 

1. настъпването на непредвидими обстоятелства-природни бедствия, промишлени аварии със значителни щети, обществени, социални проблеми, които изискват спешно вземане на решение;

2.спазването на законосъобразен срок, който не позволява прилагането на установената процедура.

(3) Неотложните въпроси се включват в дневния ред с решение на общинския съвет.


Чл.58. (1) Председателят на общинския съвет е длъжен да организира уведомяването на общинските съветници за заседанието. Изпращането на поканите до общинските съветници за провеждане на заседанието на общинския съвет и материалите за него се извършва от звеното по чл.29а, ал.2 от ЗМСМА, в 5 дневен срок преди неговото провеждане. 
 (2) В случай, когато заседанието се свиква по искане на група общински съветници или от областния управител, уведомлението се извършва от звеното по чл.29а, ал.2 от ЗМСМА.

(3) Уведомяването става  по електронен път, чрез персонална електронна поща, освен в случаите, когато съветникът е уведомил писмено, че желае материалите на хартиен носител. Уведомлението включва покана с  проект за дневен ред и материали.

Чл.59. Заседанията на общинския съвет се откриват и ръководят от председателя на общинския съвет или от зам.-председателя. В началото на заседанието председателствуващият приканва всички присъстващи в залата да изключат звука на мобилните си телефони и да не ги ползват по време на заседанието. 

Чл.60. (1) Председателят на общинския съвет открива заседанието, ако присъстват повече от половината от общия брой на съветниците.

(2) Проверката на кворума се извършва преди откриването на заседанието, след всяка почивка или прекъсване на заседанието.

(3) По преценка на председателя или по искане на общински съветник проверка на кворума може да се извърши и в процеса на заседанието.

(4) Проверката на кворума се извършва чрез преброяване на общинските съветници или чрез поименно прочитане на имената им от председателя.


Чл.61.  (1) В началото на заседанието се гласува дневния ред.

 (2) По време на заседанието не могат да бъдат обсъждани въпроси, които не са включени в гласувания дневен ред.


Чл.62. (1) Заседанията на общинския съвет са открити.

(2) По изключение общинският съвет може да реши отделни заседания или части от тях да бъдат закрити.

(3) Предложение за закрито заседание могат да правят не по-малко от 6 от общинските съветници или кметът на общината.

(4) Общинският съвет обсъжда и гласува предложението за закрито заседание. Съобразно резултата от гласуването заседанието продължава като открито или закрито.

(5) Решенията, взети на закрито заседание, се обявяват публично.


Чл.63. (1) Гражданите имат право да присъстват на заседанията на общинския съвет.  

(2) ) (изм., с Решение № З 31/27.01.2020 г., в сила от 10.02.2020г) Заседанията на съвета могат да бъдат видео заснемани и излъчвани на запис или на живо в национални, регионални и местни печатни и електронни медии, социални мрежи по предварителна заявка и след разрешение от председателя на съответната комисия. Заснемащото лице е длъжно да предостави при поискване в ОбС копие от заснемания материал на електронен носител в 3 дневен срок.

(3) Председателят на общинския съвет е длъжен да осигури условия за присъствие на граждани, представители на неправителствени организации и на медиите 
(4) Гражданите, представителите на неправителствени организации и на медиите са длъжни да спазват установения ред и да заемат специално определените за тях места.

(5) Граждани, представителите на неправителствени организации и на медиите,  които смущават провеждането на заседанията, явяват се в нетрезво състояние, нарушават реда за изказване или отправят обидни думи към други лица в залата, се отстраняват от заседанието.
(6) ) (изм., с Решение № З 31/27.01.2020 г., в сила от 10.02.2020г.)  По вре​ме на за​се​да​ни​я​та на Об​щин​с​кия съ​вет об​щин​с​ки​те съ​вет​ни​ци и всички присъс​т​ва​щи в за​ла​та включват мобилните си телефони в режим без звук . Кате​го​рич​но се забра​ня​ва про​веж​да​не​то на раз​го​во​ри от мо​бил​ни​те те​ле​фо​ни.


Чл.64.(1) Председателят на общинския съвет дава думата за изказване на общинските съветници.

(2) Общински съветник не може да се изказва, без да е получил думата от председателя.

(3) Думата се иска от място с вдигане на ръка или с предварителна писмена заявка.


Чл. 65. (1) За обсъждане на въпросите от дневния ред, Председателят на Общински съвет дава думата на председатели на Постоянните комисии или председателстващи съвместните заседания да докладват становищата на Постоянните комисии и мотивите за тях по разглежданите въпроси.
 (2) Председателят дава думата на желаещите за изказвания общински съветници  и председатели на групи общински съветници, определя реда на изказващите се в зависимост от поредността на заявките.

 (3) Председателят на общинския съвет дава думата за изказване на кмета на общината по негово искане. По предложение на кмета на общината думата може да бъде давана и на служители от общинска администрация. 
(4) Председателят на общинския съвет дава думата за изказване на кметовете на кметства и кметските наместници по тяхно искане при обсъждане на въпроси, отнасящи се до съответните кметства или населени места.
(5) (отменена., с Решение № З 31/27.01.2020 г., в сила от 10.02.2020г.) По една точка от дневния ред всеки изказващ се може да получи думата за изказване само веднъж,   
(6) Продължителността на едно изказване е не повече от 10 мин. 


Чл.66. (1) По процедурни въпроси думата се дава веднага, освен ако има направени искания за реплика, дуплика или за обяснение на отрицателен вот.

(2) Процедурни са въпросите, с които се възразява срещу конкретно нарушение на реда за провеждане на заседанията, предвиден в този правилник, или съдържат предложения за изменение и допълнение на приетия ред за развитие на заседанието, включително и за:

1. прекратяване на заседанието;

2. отлагане на заседанието;

3. прекратяване на разискванията;

4. отлагане на разискванията;

5. отлагане на гласуването.

(3) Процедурните въпроси се поставят в рамките на не повече от 2 минути, без да се засяга по същество разискваната тема.


Чл.67. (1) Общинският съветник има право на реплика.

(2) Репликата е кратко възражение по същество на приключило изказване. Тя се прави веднага след изказването.

(3) По едно и също изказване могат да бъдат направени най-много до 2 реплики.

(4) Не се допуска реплика на репликата. Репликираният общински съветник има право на отговор (дуплика) след приключване на репликите.


Чл.68. (1) Общинският съветник има право на лично обяснение, когато в изказване на заседание е засегнат лично или поименно. 

(2) Общинският съветник има право след гласуването на обяснение на своя отрицателен вот.
(3) (отменена., с Решение № З 31/27.01.2020 г., в сила от 10.02.2020г.) 
(4) Не се допуска обяснение на отрицателен вот след тайно гласуване или след гласуване на процедурни въпроси.


Чл.69. След приключване на изказванията, председателят обявява разискванията за прекратени.


Чл.70. Когато е постъпило процедурно предложение, думата се дава на един общински съветник, който не е съгласен с него. Предложението се поставя веднага на гласуване, без да се обсъжда.


Чл.71. (изм., с Решение № З 31/27.01.2020 г., в сила от 10.02.2020г.)   Кметът на общината, заместник кмета, секретарят, кметовете на кметства и кметските наместници присъстват на заседанията на общинския съвет или уведомяват председателя на  съвета за невъзможност за присъствие по уважителни причини. 


Чл.72. Гражданите могат да се изказват, да отправят питания, становища и предложения от компетентността на общинския съвет, кмета или общинската администрация, представляващи обществен интерес. Питанията се правят в писмен вид и се разглеждат в т. Други от дневния ред. Председателят на ОбС по негова преценка допуска изказвания на граждани на заседание на ОбС при предварително декларирано желание преди началото му, но за не повече до 10 минути.


Чл.73. (1) На питанията на граждани, включени в дневния ред се отговаря устно на същото заседание, освен ако гражданинът не е изявил желание да получи писмен отговор.

(2) По изключение, когато питането е свързано с извършване на допълнителни справки или проучвания, отговорът се отлага за следващото заседание.

(3) Председателят на общинския съвет определя кой да отговори в зависимост от характера и съдържанието на поставения въпрос.


Чл.74. (1) При шум или безредие, с което се пречи на работата на съвета или когато важни причини налагат, председателят на общинския съвет може да прекъсне заседанието за определено време.

(2) Исканията за прекъсване на заседанието и за даване на почивка се правят от всеки  общински съветник. Прекъсването е за не повече от 15 минути, и само веднъж за една  точка от дневния ред. Почивката се дава веднага след като бъде поискана.


Чл.75. (1) Заседанието може да бъде прекратено или отложено с решение на общинския съвет по предложение на всеки  общински съветник.

(2) Когато са постъпили предложения за прекратяване на заседанието или за отлагането му, първо се гласува предложението за прекратяване на заседанието. 


Чл.76. (1) Гласуването е лично. Гласува се “за”, “против” и “въздържал се”. Гласуването се извършва явно, освен в определените от закона случаи. По предложение на група съветници общинският съвет може да реши отделно гласуване да бъде тайно.

(2) Явно гласуване се извършва чрез:

1. с високо вдигане на ръка,

2. поименно - При поименно гласуване, Председателят на ОбС или определено от него лице изчита имената на общинските съветници на собственото име и отговарят лично, гласно и явно  по  един от начините “за”, “против” и “въздържал се”. Председателят потвърждава и отразява  начина на гласуване на всеки от гласувалите. Обявява резултатите от гласуването по схемата “Общ брой гласували - хх , гласували “за” – хх, гласували “против” – хх, гласували “въздържал се “ – хх. Решението се (не се) приема.” 

(3) Тайното  гласуване се извършва с бюлетини по  утвърден образец.


Чл.77. Предложение за гласуване по чл.76, ал.2, т. 2  или за тайно гласуване може да бъде направено и от общински съветник. Предложението се поставя на гласуване без разисквания. Изслушва се един общински съветник, който не е съгласен с направеното предложение.


Чл.78. От обявяването на гласуването до завършването му не се допускат изказвания.


Чл.79. (1) Гласуването се извършва по следния ред:

1. Предложение за отхвърляне;

2. Предложение за отлагане за следващо заседание;

3. Предложение за заместване;

4. Предложение за поправка;

5. Предложение за допълване;

6. Основно предложение.

(2) Когато има две или повече предложения от едно и също естество, те се гласуват по реда на постъпването им.


Чл.80.  (1) Председателят на общинския съвет обявява резултата от гласуването веднага.

(2) Когато процедурата по гласуването или резултатът от него бъдат оспорени веднага след приключването му, председателят на общинския съвет може да разпореди то да бъде повторено.


Чл.81. (1)  За заседанието на общинския съвет се води подробен протокол. Протоколът се води от служител в звеното по чл.29а, ал.2 от ЗМСМА, и се подписва от него, от председателя на общинския съвет и от заместник-председателя най-късно в 5 дневен срок от заседанието.

(2) Към протокола се прилагат материалите по дневния ред, писмените становища на комисиите, декларации, питанията на гражданите и общинските съветници и отговорите към тях. 


Чл.82. Общинските съветници могат да преглеждат протокола и да искат поправянето на грешки в седемдневен срок от заседанието. Възникналите спорове се решават от Общинския съвет на следващото заседание.
Чл.83. Поправки на явни фактически грешки в приети актове се извършват по реда на АПК, по нареждане на председателя след консултации с вносителя и докладчика и се обявяват пред общинския съвет на следващото заседание.

Глава девета

ВНАСЯНЕ, ОБСЪЖДАНЕ И ПРИЕМАНЕ НА ПРОЕКТИ ЗА РЕШЕНИЯ

И ДРУГИ АКТОВЕ НА ОБЩИНСКИЯ СЪВЕТ


 Чл.84. (1) Проекти на правилници, наредби, инструкции, решения и други, заедно с мотивите към тях, се внасят от общинските съветници и кмета на общината, а при изискванията на чл. 43, ал. 2 и ал.3 от кметовете на кметства и ръководители на общински бюджетни звена. Проектът за годишния бюджет на общината се внася от кмета на общината.


(2) В мотивите вносителят дава становище по очакваните последици от прилагането на проекта и оценка за необходимите финансови и други ресурси за неговото изпълнение.

(3) Материалите по предходните алинеи се представят и на електронен носител  в при условия и по ред, определени от председателя на ОбС.        

(4) Освен с проект за решение, депозираните материали от ОбА се придружават с писмено становище от кмета или кметския наместник на населеното място по въпроси, касаещи съответното населено място, а по искане на председателя на ОбС или председателя на ПК - с правно становище по обсъждания въпрос.

(5) Проекти за нормативни актове се публикуват на официалната интернет страница на Община Златоград.
     

Чл.85. (1) Председателят на общинския съвет разпределя проектите между постоянните комисии.

(2) Председателят на общинския съвет определя водеща постоянна комисия за всеки проект за решение, когато се налага обсъждане в повече комисии.


(3) Възражения по разпределението на проектите за решения могат да правят председателите на комисии пред председателя на съвета в тридневен срок от уведомяването им. Той се произнася по направените възражения в същия срок.


Чл.86. (1) Постоянните комисии обсъждат проектите за решения не по-рано от 2 дни от предоставянето им на членовете на съответната комисия. Те представят на председателя на общинския съвет и на вносителя на проекта за решение мотивирано становище.


(2) Становищата по проектите за решения се предоставят на общинския съвет от определените Постоянни  или временни комисии не по-късно от 25 дни от тяхното внасяне.


(3) Определената Постоянна комисия се произнася със становище, с което предлага приемане, допълване, изменение или отхвърляне на предложения проект. 


Чл.87. (1) Проектите за решения заедно с редакционните поправки, изменения и допълнения, с мотивите към тях и със становищата  на постоянните комисия, се предоставят на общинските съветници по реда на   чл.58, ал.1 от този правилник. А в случаите   чл.57, ал.1 и чл.58, ал.2 от този правилник - не по-късно от началото на заседанието, в което ще бъдат разгледани.


(2) Проектът за решение се обсъжда и гласува, след като общинският съвет изслуша становището на водещата комисия, становищата на други комисии, на които той е бил разпределен,   а при необходимост и  становището на вносителя.


Чл.88. Вносителят на проекта за решение може да го оттегли до гласуването на дневния ред на заседанието.


Чл.89. Председателят на общинския съвет е длъжен да изпрати приетите от общинския съвет решения до кмета на общината и областния управител в 7-дневен срок от приемането им, освен ако в закон не е предвидено друго.


Чл.90. (1) Председателят на общинския съвет съобщава на следващото заседание на общинския съвет за оспорване на решение на общинския съвет от кмета на общината в случаите, посочени в чл.45, ал. 5 от ЗМСМА.


(2) Председателят на общинския съвет възлага на водещата комисия да докладва пред общинските съветници акта на кмета и мотивите към него.

(3) Оспореното решение се включва в дневния ред на общинския съвет на първото заседание, следващо заседанието на което е прието.

(4) Оспорваното решение се приема повторно с мнозинство повече от половината от всички общински съветници.

(5) Ако са оспорени само отделни текстове от акта на общинския съвет се гласуват само текстовете, които са оспорени.


Чл.91. Общинският съвет със свое решение може да създава обществен съвет, който да подпомага работата му по конкретни въпроси. С решението си, общинският съвет приема и правила за функционирането и участието в обществен съвет.


Чл.92. (1) Общинският съвет може да организира публични обсъждания на проекти за решения от значим обществен интерес за местната общност. Целта на обсъждането е гражданите на общината и другите заинтересовани лица да дадат становища и предложения по проекта за решения. 


(2) Общинският съвет с мнозинство повече от половината общински съветници приема решения за организиране на публични обсъждания, с което определя: предмета, формите, датата, мястото, продължителността и процедурните правила за обсъждането.


(3) Председателят на общинския съвет, чрез звеното по чл.29а, ал.2 от ЗМСМА уведомява заинтересованите лица и оповестява чрез местните печатни или електронни медии решението по ал. 2 най-малко 3 дни преди датата на обсъждането.


(4) За постъпилите становища и предложения от заинтересованите лица или гражданите се съставя протокол, който се внася за разглеждане в общински съвет заедно с проекта за решение и становищата на постоянните комисии.


Чл.93. Проекти за декларации и обръщения могат да внасят общински съветници и групи общински съветници.


Чл.94.  Проектът за общинския бюджет се внася от кмета на общината. Проектът   се разпределя за приоритетно разглеждане от всички постоянни комисии. Комисиите са длъжни да предадат своето становище в 14-дневен срок. Водеща е Постоянната комисия,  с ресор бюджет и финанси. 

Чл.95. (1)Текстът на нормативните актове на общинския съвет (наредбите), както и приемането им по надлежният ред се удостоверява с подпис от председателя на общинския съвет и лицето, водило протокола, непосредствено след текста на акта.

(2) Удостовереният нормативен акт по реда на ал.1 е оригинал и се съхранява в общинския архив.


Чл.96. (1)  Актовете на Общински съвет се разгласяват на населението на общината в 7-дневен срок от приемането чрез официалната  Интернет страницата на общината.

(2) Нормативните актове на общинския съвет се разгласяват безплатно в местни печатни медии.

(3) Актовете на общинския съвет се обнародват в Държавен вестник, когато това  е предвидено със закон.

Глава десета

КОНТРОЛ ВЪРХУ АКТОВЕТЕ НА КМЕТА НА ОБЩИНАТА, ПИТАНИЯ 


Чл.97. (1) Кметът на общината изпраща на Общинския съвет всички административни актове, както и всички договори и техните изменения и допълнения в тридневен срок с изключение на трудовите договори.   
(2) Административните актове на кмета на Общината  се разгласяват на населението на общината  в 7-дневен срок от издаването им  на официалната  Интернет страницата на общината.
(3) В началото на всяко тримесечие кметът  на общината представя на Общински съвет  информация за планираните за периода обществени поръчки и представя в 3-дневен срок решението си за всяка открита обществена поръчка.
            (4) Общинският съвет упражнява контрол върху актове на кмета на общината, издадени в изпълнение на актовете на общинския съвет. 

(5) Общинските съветници упражняват контролните си функции чрез питания.

(6) Кметът на общината представя пред общинския съвет програма за управление за срока на мандата в тримесечен срок от полагането на клетвата. Програмата съдържа основните цели, приоритети, дейности, сроковете за изпълнение и очакваните резултати. Кметът на общината представя пред общинския съвет годишен отчет за изпълнението на програмата в срок до 31 януари.
(7) Кметът на общината може да върне за ново обсъждане незаконосъобразните или нецелесъобразните актове на общинския съвет или да оспорва незаконосъобразните актове пред съответния административен съд и да иска спиране на изпълнението на общите административни актове и действието на подзаконовите нормативни актове. Кметът на общината не може да върне за ново обсъждане по целесъобразност вътрешнослужебни актове, свързани с организацията и дейността на общинския съвет и на неговите комисии.

Чл.98. Общинският съветник може да отправя  питания до кмета на общината, кметове на кметства и кметски наместници и второстепенни разпоредители с бюджетни средства,  по изпълнение актовете на общински съвет, по актуални или по обществено-значими въпроси, чрез председателя на общинския съвет. Когато питането е по изпълнение актовете на общински съвет, то се изготвя в писмена форма, подписва се от общинския съветник, и се завежда в деловодството на съвета. Всички питания трябва да бъдат ясно и точно формулирани и да не съдържат обвинения и лични нападки.


Чл.99. (1) Лицето, към което е отправено питането отговаря на следващото заседание, освен ако общинският съвет реши друго. Отговорът трябва да бъде писмен, когато общинският съветник, отправил питането, е изразил изрично желание за това. 
(2) Лицето, към което е отправено питането  може да поиска удължаване на срока за отговор на питането, но не повече от едно заседание.


Чл.100. (1) Председателят на общинския съвет обявява постъпилите питания в началото на всяко заседание. 

(2) Председателят на общинския съвет  е длъжен да  изпрати на  кмета питането в двудневен срок от постъпването му. Той е длъжен да го уведоми  и за деня и часа на заседанието, на което трябва да отговори.

(3) Отговорът на питането се отлага, ако поставилият го общински съветник отсъства от заседанието.


Чл.101. Общинският съветник може писмено да оттегли питането си преди получаването на отговор, за което председателят на общинския съвет уведомява кмета на общината и съобщава в началото на заседанието.


Чл.102. В отговор на питането общинският съветник, отправил питането, може да изрази своето отношение към отговора.  В случай, когато  питането  засяга  значим обществен интерес, той може да инициира  дебат по темата, включително и проект за решение или създаване на временна  комисия. 


Чл.103. (1) При писмен отговор на питане, председателят съобщава за това в началото на заседанието и връчва екземпляр от него на съветника, който е отправил питането.

  (2) Питането, заедно с писмения отговор, се прилагат към протокола.


Чл.104. (1) Общинският съвет изслушва питанията и отговорите в точка питания от дневния ред.

  (2) Питанията, вкл. и тези с писмен отговор, се задават по реда на тяхното постъпване. След всяко питане се изслушва отговора на кмета на общината, кметове на кметства и кметски наместници и второстепенни разпоредители с бюджетни средства

Чл.105. (1) Общински съветник не може да зададе питане, на което вече е отговорено.

  (2) В случаите, когато питанията не съответстват на изискванията на правилника, председателят уведомява общинския съветник да отстрани в тридневен срок несъответствията.


Чл.106. Общинският съвет провежда обсъждане на тримесечен отчет за изпълнение на бюджета.


Чл.107. (1)  Общинският съвет  може да отменя административните актове, издадени от кмета на общината, които противоречат на актовете, приети от съвета. Съветът може да оспорва незаконосъобразните административни актове, издадени от кмета на общината пред съответния административен съд.

(2) Актовете по ал.1 се разпределят от председателя на съвета на съответната комисия, която е била водеща при приемането на акта за становище.

(3) Становищата за отмяна или оспорване на актовете по ал.1 се включват за разглеждане в следващото заседание.

(4) Общинският съвет може да отменя административните актове, издадени от кмета на общината, които противоречат на актове, приети от съвета, в 14-дневен срок от получаването им. В същия срок съветът може да оспорва незаконосъобразните административни актове, издадени от кмета на общината, пред съответния административен съд.

Чл.108. Председателят на общинския съвет обявява на заседание на съвета предсрочното прекратяване на пълномощията на кмета на общината и на кмет на кметство когато са налице обстоятелствата по чл.42, ал.1 от ЗМСМА. Прекратяването на пълномощията в този случай не подлежи на гласуване.

Глава  единадесета

Взаимодействие между общинския съвет и общинската администрация


Чл.109. (1) Кметът на общината,  зам. кмета, секретаря  на общината, кметовете на кметства и кметските наместници присъстват на заседанията на общинския съвет и неговите комисии с право на съвещателен глас и  могат да се изказват при условията и по реда, определени в този правилник.

(2) Кметът на общината и общинските съветници внасят в ОбС проекти на  решения за разглеждане в заседанията на комисиите или на съвета, при условията на чл. 85 от настоящия правилник.
(3) За всяко редовно заседание на съвета, Кметът на общината внася в ОбС справка за наразпалтените разходи, просрочени задължения и поети ангажименти към края на предходния месец, както и списък на разходите за материали, външни услуги, граждански договори, капиталови разходи за предходния месец. 

Чл.110. (1) Кметът на общината организира изпълнението на решенията на общинския съвет чрез кметовете на кметства, кметските наместници и общинската администрация и се отчита за това на всеки 6 месеца пред ОбС.
(2) Кметът на общината представя на всяко тримесечие на Общински съвет информация по регистъра на анкетни карти за изпълнение на поставените по време на приемните дни проблеми граждани.
(3) Кметът на общината отговаря за опазването на обществения ред, като за осигуряването му издава писмени заповеди, задължителни за началниците на съответните полицейски служби.

Чл.111. (1) Кметът на общината определя длъжностни лица от общинската администрация и подходящо помещение в сградата на общината, за съхраняване копията на актовете на общинския съвет от последните десет години на хартиен носител и за осигуряване достъп на гражданите до тях в рамките на работното време.


(2) На гражданите, желаещи да получат копие от актовете на общинския съвет, се осигурява възможност за това срещу заплащане. Цените на услугите са определени в Наредба № 8  на Общински съвет Златоград.


Чл.112. Секретарят на общината следи за изготвянето и обнародването на актовете на ОБС и за довеждането им да знанието на населението в законоустановените срокове.


Чл.113.  Общинският съвет решава въпроси, произтичащи или свързани с правата по трудово правоотношение по отношение на кмета на общината, кметовете на кметства, които не са от изключителна компетентност на други органи.


Чл. 114. Служителите на общинската администрация са длъжни в рамките на работния ден да предоставят на общинските съветници пълно съдействие, включително и  информация, свързана с дейността им като съветници или членове на постоянни комисии, освен когато те съставляват класифицирана информация, представляваща държавна или служебна тайна.

Чл.115. (1) Общинският съвет одобрява структурата по длъжности на общинската администрация и определя средствата за работна заплата на служителите на издръжка от общинския бюджет по предложение на кмета на общината.

            (2) Кметът на общината предварително информира ОбС за извън структурните длъжности при промяна, актуализиране или при поискване от общински съветник.
(3) Общинският съвет може да създава служби на общинската администрация в отделни кметства, населени места или в части от тях по предложение на кмета на общината и определя функциите им.

(4) Кметът на общината уведомява писмено Общинския съвет за времето на отсъствие или отпуск, както и за лицето, което ще го замества. 


Чл.116. (1) Общинският съвет няма администрация със собствен щат. Дейността на общинския съвет се подпомага и осигурява от общинската администрация.


(2) Кметът на общината осигурява експертното и организационно обслужване на общинския съвет, като определя в устройствения правилник на общинската администрация задълженията на нейните служители. Конкретните задължения на отделни служители, свързани с подпомагане дейността на ОбС и неговите комисии, се определят в длъжностните им характеристики от кмета на общината.
(3)1. Юрисконсултът на общината дава становища по решения, участва в заседанията на ОбС и неговите комисии.


     2. Правното обслужване и защита на ОбС се осигурява от юрисконсулта на общината  или правоспособен юрист, по преценка на Председателя на ОбС .
(4) Главният архитект на общината или лицето, изпълняващо неговите функции, дава становище по повдигнати въпроси по решения и участва в заседанията на общински съвет и неговите комисии.
(5) Председателите на Експертния съвет по устройство на територията, Консултативния съвет по туризъм и други експертни и консултативни съвети се задължават  2 дни преди заседанията им да уведомяват Общинския съвет за датата, часа, мястото и дневния им ред.  

Чл.117. (1) ) (изм. с Решение № З 31/27.01.2020 г., в сила от 10.02.2020г.) В структурата на общинската администрация се създава самостоятелно звено по чл.29а от ЗМСМА за подпомагане на работата на общинския съвет и на неговите комисии и за осъществяване организационно-техническо и административно обслужване на тяхната дейност. Звеното е на пряко подчинение на председателя на общински съвет.
(2) Служителите в звеното по ал.1 се назначават и освобождават от кмета на общината по предложение на председателя на общинския съвет. 


Чл.118. Звеното по чл.29а, ал.2 от ЗМСМА:

1. осигурява деловодното обслужване на съвета и на неговите комисии;

2. осигурява техническото размножаване и изпращане на материалите и поканите за заседания на съвета и неговите комисии;

3. осигурява воденето на протоколите и на присъствените книги от заседанията на съвета и на комисиите, изпращането на актовете на общинския съвет и становищата на комисиите;

4. осигурява спазването на реда по време на заседанията, записванията за изказвания, преброяването и отчитането на резултатите от гласуването;

5. осигурява информационното обслужване на ОбС и подпомага актуализацията на информацията в официалния сайт на общината;

6. изпълнява и други функции, определени в устройствения правилник на общинската администрация или възложени му от председателя на общинския съвет.


Чл.119. (1) Кметските наместници:

1. организират провеждането на мероприятия, свързани с благоустрояването и хигиенизирането на населеното място;

2. упражняват контрол за законосъобразното използване и отговарят за поддържането, охраната и опазването на общинската собственост на територията на населеното място;

3. предприемат мерки за подобряване и възстановяване на околната среда, организират охраната на полските имоти в землището на населеното място;

4. предприемат мерки за осигуряване и спазване на обществения ред на територията на населеното място;

5. организират и ръководят защитата на населението при бедствия и аварии;

6. водят регистъра на населението и регистрите по гражданско състояние и предоставят свързаните с тях административни услуги на населението в населеното място, изпращат актуална информация на държавните и общински органи;

7. отговарят за спазването на наредбите на общинския съвет на територията на населеното място;

8. представят необходимата информация и отговарят на въпроси, поставени от общинските съветници в заседания на общинския съвет или неговите комисии.
(2) Кметските наместници изпълняват и други функции, възложени им със закон или друг нормативен акт или със заповед на кмета на общината.
Глава дванадесета

СДРУЖАВАНЕ НА ОБЩИНАТА И МЕЖДУНАРОДНИ КОНТАКТИ


Чл.120. (1) Сдружаването на общината с други общини се осъществява с цел съвместно изпълнение на общи задачи.


(2) При сдружаване с други общини не може да се накърнят правата на самоуправлението на общината.

Чл.121.(1) Решението за сдружаване на общината с други общини се приема от  Общинския съвет.


(2) Общинският съвет приема и  утвърждава  условията  за сдружаване на общината.

(3) Правата и задълженията на общината при сдружаване са валидни от обявяване на решението на Общинския съвет по ал.2.


Чл.122. (1) Община Златоград  може да създава, да участвува в създаването или да се присъединява в създадени сдружения на местни власти в страната и чужбина.

(2) Участие на общината в сдружения на местни власти в страната и чужбина  се осъществява след решение на ОбС, с което  се приема учредителният акт на съответното сдружение и се определят представители на общината  в него.

Чл.123. (1) Международните връзки на Общински съвет се организират от председателя на съвета.


(2) Предложение за изпращане на делегации на Общински съвет в чужбина, както и приемане на чужди делегации, се обсъждат и решават съвместно от председателя на общински съвет и председателите на постоянните комисии.

Глава тринадесета

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Правилникът за организацията и дейността на общинския съвет, неговите комисии и взаимодействието му с общинската администрация се издава на основание чл.21, ал.3 от Закона за местното самоуправление и местната администрация.

§ 2. Настоящият Правилник за организацията и дейността на общинския съвет, неговите комисии и взаимодействието му с общинската администрация влиза в сила от деня на приемането му и отменя Правилникът за организацията и дейността на общинския съвет, неговите комисии и взаимодействието му с общинската администрация, приет с решение № Г 12 от 08.12.2003 г. на Общински съвет – Златоград, актуализиран с Решение № Г 295 от  31.08.2005., в сила от 01.09.2005 г., актуализиран с Решение Г 516/ 30.11.2006 г. , в сила от 01.12.2006 г., актуализиран с Решение Д 9/ 27.11.2007 г.,   в сила от 01.12.2007 г., с изкл. на чл. 22;  актуализиран с Решение № Д 54/30.01.2008 г.; актуализиран с решение № Д323 /26.02.2009; Актуализиран с Решение № Е 12 от 22.12.2011 г., в сила от 22.12.2011 г.; Решение № Е 37 от 30.01.2012 г., в сила от 30.01.2012 г. ; Актуализиран с Решение № Ж 103 от 25.02.2016 г., Актуализиран с Решение № Ж 711 от 06.03.2018 г  в сила от 06.03.2018 г.  
§ 3. Този правилник е приет с Решение № Ж 711 по Протокол № 48 от 06.03.2018 г. на Общински съвет – Златоград и влиза в сила от деня на приемането му. 
          ЗАКЛЮЧИТЕЛНИ РАЗПОРЕДБИ към Правилника за изменение и допълнение на Правилника за организация и дейността на Общински съвет, неговите комисии и взаимодействието му с Общинска администрация, приет с решение № Г 12 от 08.12.2003 г. на Общински съвет – Златоград, актуализиран с Решение № Г 295 от  31.08.2005., в сила от 01.09.2005 г., актуализиран с Решение Г 516/ 30.11.2006 г. , в сила от 01.12.2006 г., актуализиран с Решение Д 9/ 27.11.2007 г.,   в сила от 01.12.2007 г., с изкл. на чл. 22;  актуализиран с Решение № Д 54/30.01.2008 г.; актуализиран с решение № Д323 /26.02.2009; Актуализиран с Решение № Е 12 от 22.12.2011 г., в сила от 22.12.2011 г.; Решение № Е 37 от 30.01.2012 г., в сила от 30.01.2012 г. ; Актуализиран с Решение № Ж 103 от 25.02.2016 г., Актуализиран с Решение № Ж 711 от 06.03.2018 г  в сила от 06.03.2018 г., изм. с Решение № З 31 / 27.01.2020г., публикуван на официалната интернет страница на Община Златоград на 05.02.2020г., в сила от 10.02.2020г.
§ 18. Този Правилник влиза в сила три дни след публикуване на Решението на Общински съвет – Златоград, с което е приет.
II. Правилникът се публикува на официалната интернет страница на Община

Златоград след влизане в сила на Решението, с което е приет.
III. Изпълнението на Правилника се възлага на Председателя на Общински съвет

 Златоград.
ЗАКЛЮЧИТЕЛНИ РАЗПОРЕДБИ към Правилника за изменение и допълнение на Правилника за организация и дейността на Общински съвет, неговите комисии и взаимодействието му с Общинска администрация, приет с приет с решение № Г 12 от 08.12.2003 г. на Общински съвет – Златоград, актуализиран с Решение № Г 295 от  31.08.2005., в сила от 01.09.2005 г., актуализиран с Решение Г 516/ 30.11.2006 г. , в сила от 01.12.2006 г., актуализиран с Решение Д 9/ 27.11.2007 г.,   в сила от 01.12.2007 г., с изкл. на чл. 22;  актуализиран с Решение № Д 54/30.01.2008 г.; актуализиран с решение № Д323 /26.02.2009; Актуализиран с Решение № Е 12 от 22.12.2011 г., в сила от 22.12.2011 г.; Решение № Е 37 от 30.01.2012 г., в сила от 30.01.2012 г. ; Актуализиран с Решение № Ж 103 от 25.02.2016 г., Актуализиран с Решение № Ж 711 от 06.03.2018 г  в сила от 06.03.2018 г., изм. с Решение № З 31 / 27.01.2020г., публикуван на официалната интернет страница на Община Златоград на 05.02.2020г., в сила от 10.02.2020г., изм.Решение № З 124 / 30.06.2020г., публикуван на официалната интернет страница на Община Златоград на 17.07.2020г., в сила от 21.07.2020г.
§ 3. Правилникът влиза в сила в 3-дневен срок след публикуване на решението на Общински съвет  Златоград, с което е приет.

ЗАКЛЮЧИТЕЛНИ РАЗПОРЕДБИ към Правилника за изменение и допълнение на Правилника за организация и дейността на Общински съвет, неговите комисии и взаимодействието му с Общинска администрация, приет с решение № Г 12 от 08.12.2003 г. на Общински съвет – Златоград, актуализиран с Решение № Г 295 от  31.08.2005., в сила от 01.09.2005 г., актуализиран с Решение Г 516/ 30.11.2006 г. , в сила от 01.12.2006 г., актуализиран с Решение Д 9/ 27.11.2007 г.,   в сила от 01.12.2007 г., с изкл. на чл. 22;  актуализиран с Решение № Д 54/30.01.2008 г.; актуализиран с решение № Д323 /26.02.2009; Актуализиран с Решение № Е 12 от 22.12.2011 г., в сила от 22.12.2011 г.; Решение № Е 37 от 30.01.2012 г., в сила от 30.01.2012 г. ; Актуализиран с Решение № Ж 103 от 25.02.2016 г., Актуализиран с Решение № Ж 711 от 06.03.2018 г  в сила от 06.03.2018 г., изм. с Решение № З 31 / 27.01.2020г., публикуван на официалната интернет страница на Община Златоград на 05.02.2020г., в сила от 10.02.2020г., изм.Решение № З 124 / 30.06.2020г., публикуван на официалната интернет страница на Община Златоград на 17.07.2020г., в сила от 21.07.2020г., изм. с Решение № З 175 / 21.10.2020г., публикуван на официалната интернет страница на Община Златоград на 26.10.2020г., в сила от 30.10.2020г.

§ 3. Правилникът влиза в сила в 3-дневен срок след публикуване на решението на Общински съвет  Златоград, с което е приет.

Емил Хумчев  /П/
Председател на Общински съвет 
на Община Златоград

Марияна Михайлова, /П/
Гл. специалист „Канцелария ОбС“
Дъръдеренска градска община, създадена с протокол от 21.XI.1912г., Златоградска об�щина, създадена през 1934 г.(ДВ, бр. 109 от 14.08.1912 г.) е юридическо лице. На нейната територия се осъществява правото на гражданите или на избраните от тях органи, в рамките на предоставената им компетентност, да решават въпросите, определени с чл.17 от Закона за местното самоуправление и местната администрация (ЗМСМА).


	Територията на общината включва териториите на следните населени места: гр. Златоград, с.Старцево, с. Ерма река, с. Долен, с. Аламовци, с.Кушла, с. Страшимир, с. Цацаровци и с. Пресока. 


	Съставни на общината административни-териториални eдиници са следните кметства: с. Старцево, с. Ерма река, с. Долен, с. Аламовци, с. Страшимир

